CELEX: 32022D0435
Language: sk
Date: 2022-03-08 00:00:00
Title: Rozhodnutie Európskej centrálnej banky (EÚ) 2022/435 z 8. marca 2022, ktorým sa mení rozhodnutie 2010/275/EÚ o správe združených dvojstranných pôžičiek v prospech Helénskej republiky (ECB/2022/9)

16.3.2022   
               
               
                  SK
               
               
                  Úradný vestník Európskej únie
               
               
                  L 88/196
               
            
         ROZHODNUTIE EURÓPSKEJ CENTRÁLNEJ BANKY (EÚ) 2022/435
         z 8. marca 2022,
         ktorým sa mení rozhodnutie 2010/275/EÚ o správe združených dvojstranných pôžičiek v prospech Helénskej republiky (ECB/2022/9)
         VÝKONNÁ RADA EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie, a najmä na jej článok 132,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho články 17 a 21,
         keďže:
         
                     (1)
                  
                  
                     Úročenie vkladov vedených v Európskej centrálnej banke (ECB) podľa rozhodnutia Európskej centrálnej banky 2010/275/EÚ (ECB/2010/4) (1) by sa malo zosúladiť s úročením vládnych vkladov v súlade s usmernením Európskej centrálnej banky (EÚ) 2019/671 (ECB/2019/7) (2), aby sa zabezpečila konzistentnosť úročenia porovnateľných vkladov v rámci Eurosystému.
                  
               
                     (2)
                  
                  
                     Rozhodnutie 2010/275/EÚ (ECB/2010/4) by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmena
            Článok 5 rozhodnutia 2010/275/EÚ (ECB/2010/4) sa nahrádza takto:
            
               
                  „Článok 5
                  Úročenie
                  Účet vedený v ECB na meno veriteľov sa úročí takto:
                  
                              a)
                           
                           
                              ak je úroková sadzba pre jednodňové sterilizačné operácie v príslušný kalendárny deň nula alebo vyššia (kladná), úročí sa percentom nula alebo krátkodobou eurovou sadzbou (€STR), podľa toho, ktorá z týchto sadzieb je nižšia;
                           
                        
                              b)
                           
                           
                              ak je úroková sadzba pre jednodňové sterilizačné operácie v príslušný kalendárny deň nižšia ako nula (záporná), úročí sa úrokovou sadzbou pre jednodňové sterilizačné operácie alebo krátkodobou eurovou sadzbou (€STR), podľa toho, ktorá z týchto sadzieb je nižšia.“
                           
                        
            
         
         
            Článok 2
            Nadobudnutie účinnosti
            Toto rozhodnutie nadobúda účinnosť piatym dňom po jeho uverejnení v Úradnom vestníku Európskej únie.
            Uplatňuje sa od 4. apríla 2022.
         
         
            Vo Frankfurte nad Mohanom 8. marca 2022
            
               
                  Prezidentka ECB
               
               Christine LAGARDE
            
         
         
            (1)  Rozhodnutie Európskej centrálnej banky 2010/275/EÚ z 10. mája 2010 o správe združených dvojstranných pôžičiek v prospech Helénskej republiky a o zmene a doplnení rozhodnutia ECB/2007/7 (ECB/2010/4) (Ú. v. EÚ L 119, 13.5.2010, s. 24).
         
            (2)  Usmernenie Európskej centrálnej banky (EÚ) 2019/671 z 9. apríla 2019 o domácich operáciách riadenia aktív a pasív zo strany národných centrálnych bánk (ECB/2019/7) (Ú. v. EÚ L 113, 29.4.2019, s. 11).